APCO ดูดี! ไตรมาส 3/59 มีกำไร 32.93 ลบ. โต 54%
APCO ดูดี! ไตรมาส 3/59 มีกำไร 32.93 ลบ. โต 54% 
10 พ.ย. 2559

บริษัท เอเชียน ไฟย์โตซูติคอลส์ จำกัด (มหาชน) หรือ APCO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 32.93 ล้านบาท หรือมีกำไรสุทธิ 0.012 บาทต่อหุ้น เพิ่มขึ้น 54.40% จากช่วงเดียวกันของปีก่อนที่มีกำไรสุทธิ 21.33 ล้านบาท หรือมีกำไรสุทธิ 0.008 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากยอดขายที่เพิ่มขึ้นจากช่องทางการจาหน่ายผ่าน BIM HealthCareCenter และ Direct Service จากการที่บริษัทได้เน้นการประชาสัมพันธ์ผลิตภัณฑ์กลุ่ม Operation Bim ไปในสื่อต่างๆ อย่างต่อเนื่อง
ขณะเดียวกันผลการดำเนินงานช่วง 9 เดือนแรกมีกำไรสุทธิ 86.63 ล้านบาท หรือ 0.032 บาทต่อหุ้น เพิ่มขึ้น 36.11% จากช่วงเดียวกันของปีก่อนที่มีกำไรสุทธิ 63.65 ล้านบาท หรือ 0.023 บาทต่อหุ้น